Knives Out

Knives Out er en amerikansk film fra 2019 regissert av Rian Johnson, som også var med på å skrive manus. Historien følger mester-detektiven Benoit Blanc som forsøker å etterforske dødsfallet til en patriark fra en velstående - men dysfunksjonell - familie. Hovedrollene spilles av blant andre Daniel Craig, Chris Evans, Ana de Armas, Jamie Lee Curtis, Michael Shannon, Don Johnson og Toni Collette.

Filmen hadde premiere under Toronto internasjonale filmfestival den 7. september 2019. En oppfølger, Glass Onion: A Knives Out Mystery, ble sluppet den 23. desember 2022.

Handling 
Familien til Harlan Thrombey, en velstående forfatter, deltar på hans 85-årsfest ved herskapshuset hans i Massachusetts. Neste morgen oppdager Harlans husholderske, Fran, ham død med halsen skåret over. Elliot og Wagner fra politiet påstår at Harlans død var selvmord, men privatdetektiv Benoit Blanc blir i all hemmelighet ansatt for å etterforske saken videre. Blanc oppdager snart at Harlan hadde et veldig anstrengt forhold til resten av familien sin. På dagen for hans død truet Harlan med å avsløre sin svigersønn Richard, for å ha utro mot Harlans datter Linda. I tillegg hadde svigerdatteren Jonis stjålet fra ham, og han hadde gitt sønnen Walt sparken fra forlagsselskapet han. Harlan hadde også hatt en krangel med barnebarnet sitt Ransom.

Det Blanc ikke vet er Harlans sykepleier, Marta Cabrera, hadde rotet med medisinene hans. Hun trodde derfor at hun hadde gitt ham en overdose med morfin, og når hun ikke klarte ikke å finne motgiften, hadde Harlan tilsynelatende bare hadde få minutter igjen å leve. Harlan ønsket å redde Martas familie fra å få problemer med politiet, fordi moren hennes var en udokumentert immigrant. Harlan hadde derfor gitt henne instruksjoner om å lage et falskt alibi for seg selv, og deretter skar han over sin egen hals. Harlans mor hadde sett Marta utføre Harlans instruksjoner, men tok feil av henne og Ransom. Når Harlans Testament blir lest opp, er Marta den eneste begunstigede - noe som sjokkerer og irriterer resten av familien hans.

Ransom hjelper Marta å komme seg unna dem, men han manipulerer henne til å tilstå at hun trodde at hun hadde fiklet med medisinene hans ved et uhell. Han tilbyr deretter å hjelpe henne, i bytte mot en andel av arven. Marta mottar et utpressingsbrev med en delvis fotokopi av Harlans toksikologi-rapport. Hun og Ransom kjører til doktorens kontor, men kontoret har brent ned. Marta mottar en e-post som foreslår et møte med denne utpresseren. Blanc og politiet får snart øye på dem, og etter en kort bil-jakt blir Ransom arrestert.

Blanc forklarer at Harlans mor var vitne til at Ransom klatret ned fra Harlans værelse den natten han døde. Tilbake ved herskapshuset finner Marta en kopi av den fullstendige toksikologi-rapporten blant Frans eiendeler. Hun gir rapporten til Blanc uten å lese papirene selv, og Blanc oppdager at rapporten viser lite morfin i Harlans kropp - og avbryter derfor Marta før hun rekker å tilstå hva hun hadde vært med på. Men problemene deres er fremdeles ikke overstått.

Skuespillere 
 Daniel Craig som Benoit Blanc, en privatdetektiv
 Chris Evans som Hugh Ransom Drysdale, sønnen til Linda og Richard
 Ana de Armas som Marta Cabrera, en sykepleier
 Jamie Lee Curtis som Linda Drysdale, Harlans eldste datter
 Michael Shannon som Walt Thrombey, Harlans yngste sønn
 Don Johnson som Richard Drysdale, Lindas ektemann
 Toni Collette som Joni Thrombey, enken etter Harlans avdøde sønn Neil
 LaKeith Stanfield som detektiv Elliott
 Katherine Langford som Meg Thrombey, Jonis datter
 Jaeden Martell som Jacob Thrombey, Walts sønn
 Christopher Plummer som Harlan Thrombey, en 85 år gammel forfatter
 Riki Lindhome som Donna Thrombey, Walts kone
 Edi Patterson som Fran, Harlans hushjelp
 Frank Oz som Alan Stevens, Harlans rådgiver
 K Callan som Wanetta Thrombey, Harlans mor
 Noah Segan som Wagner, en politi-betjent
 M. Emmet Walsh som Mr. Proofroc, en sikkerhetsvakt
 Marlene Forte som Mrs. Cabrera, Martas mor
 Shyrley Rodriguez som Alice Cabrera, Martas søster
 Kerry Frances som Sally, Alans assistent
 Joseph Gordon-Levitt som detektiv Hardrock

Referanser

Eksterne lenker 
 
 

Filmer fra 2019
Engelskspråklige filmer
Oppfølgerfilmer
Mysteryfilmer fra USA